**PROJEKTS**



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts dome@dobele.lv

APSTIPRINĀTI

ar Dobeles novada domes

2019. gada 25. jūlija lēmumu Nr. 172/8

Precizēti arDobeles novada domes

2019. gada 26. septembra lēmumu Nr. \_\_/10

**2019. gada 25. jūlijā Saistošie noteikumi Nr. 8**

**Pirmsskolas vecuma bērnu reģistrācijas, uzņemšanas un atskaitīšanas kārtība Dobeles novada izglītības iestādēs, kas īsteno pirmsskolas izglītības programmas**

Izdoti saskaņā ar likuma „Par pašvaldībām” 43. panta trešo daļu,

un Vispārējās izglītības likuma 26. panta pirmo daļu

1. **Vispārīgie jautājumi**
	* + 1. Saistošie noteikumi (turpmāk - noteikumi) nosaka pirmsskolas vecuma bērnu (turpmāk – bērni) reģistrācijas, uzņemšanas un atskaitīšanas kārtību Dobeles novada pašvaldības (turpmāk - pašvaldība) pirmsskolas izglītības iestādēs un izglītības iestāžu pirmsskolas grupās (turpmāk – izglītības iestāde) pirmsskolas izglītības programmas apguvei, izņemot speciālajās pirmsskolas izglītības iestādēs un speciālajās pirmsskolas izglītības grupās.Bērni speciālajās pirmsskolas izglītības iestādēs un speciālajās pirmsskolas izglītības grupās tiek uzņemti saskaņā ar Ministru kabineta 2015. gada 13. oktobra noteikumiem Nr. 591 “Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”.
			2. Pirmsskolas izglītības programmu bērni var apgūt:

2.1. pirmsskolas izglītības iestādē;

2.2. izglītības iestādē, kas īsteno pirmsskolas izglītības programmu.

* + - 1. Pašvaldības finansēta pirmsskolas izglītības programmas apguve bērnam tiek nodrošināta tikai vienā no pašvaldības izglītības iestādēm. Izglītības iestādes, izglītības programma un bērna vecums, no kura bērns tiek uzņemts izglītības iestādē, noteikts noteikumu 1. pielikumā.
			2. Noteikumu izpildei tiek apstrādāti likumisko pārstāvu un bērnu personu dati Iedzīvotāju reģistrā un Valsts izglītības informācijas sistēmā.

**II. Bērnu reģistrācijas kārtība**

* + - 1. Bērnu pirmsskolas izglītības programmas apguvei izglītības iestādē vecāks vai persona, kas realizē bērna aizgādību (turpmāk – likumiskais pārstāvis) var reģistrēt no bērna dzimšanas līdz pamatizglītības ieguves uzsākšanai. Bērnu reģistrācija notiek visu gadu.
			2. Lai reģistrētu bērnu pirmsskolas izglītības programmas apguvei, likumiskais pārstāvis aizpilda iesniegumu (2. pielikums), norādot izglītības iestādi, kurā vēlas pieteikt bērnu pirmsskolas izglītības ieguvei.
			3. Iesniegumus uz Dobeles pilsētā esošajām pirmsskolas izglītības iestādēm, kas uzskaitītas noteikumu 1. pielikuma 1.- 4. punktos, iesniedz Dobeles novada Izglītības pārvalde (turpmāk - Izglītības pārvalde). Iesniegumu var nosūtīt arī elektroniski uz Izglītības pārvaldes elektroniskā pasta adresi: izglitiba@dobele.lv, parakstot ar drošu elektronisko parakstu.
			4. Iesniegumus uz pirmsskolas grupām izglītības iestādēs, kas neatrodas Dobeles pilsētā, iesniedz attiecīgajā izglītības iestādē.
			5. Iesniedzot iesniegumu personīgi, likumiskais pārstāvis uzrāda personu apliecinošu dokumentu un bērna dzimšanas apliecību vai, ja likumiskais pārstāvis nav vecāks, bāriņtiesas lēmumu par bērna ārpusģimenes aprūpi vai pilnvaru.
			6. Likumiskajam pārstāvim ir tiesības iesniegumu atsaukt, rakstiski paziņojot Izglītības pārvaldei, ja iesniegums iesniegts uz Dobeles pilsētā esošajām pirmsskolas izglītības iestādēm vai attiecīgajā izglītības iestādē, ja iesniegums iesniegts uz pirmsskolas grupām izglītības iestādēm, kas neatrodas Dobeles pilsētā.
			7. Uz Dobeles pilsētā esošajām pirmsskolas izglītības iestādēm Izglītības pārvalde veido vienotu reģistru, reģistrējot saņemtos iesniegumu trīs reģistros:

11.1. 1. reģistrs „Dobeles novadā deklarētiem bērniem”;

11.2. 2. reģistrs „Izglītības iestādes maiņa” - saņemts iesniegums par izglītības iestādes maiņu, ja bērns deklarēts Dobeles novadā;

11.3. 3. reģistrs „Citu pašvaldību administratīvajās teritorijās deklarētiem bērniem, tai skaitā, izglītības iestādes maiņas gadījumā”.

* + - 1. Izglītības iestādes, kas neatrodas Dobeles pilsētā, katra pati veido vienotu reģistru, reģistrējot saņemtos iesniegumu trīs reģistros:

12.1. 1. reģistrs „Dobeles novadā deklarētiem bērniem”;

12.2. 2. reģistrs „Izglītības iestādes maiņa” - saņemts iesniegums par izglītības iestādes maiņu, ja bērns deklarēts Dobeles novadā;

12.3. 3.reģistrs „Citu pašvaldību administratīvajās teritorijās deklarētiem bērniem, tai skaitā, izglītības iestādes maiņas gadījumā”.

* + - 1. Vietas izglītības iestādēs prioritāri tiek nodrošinātas 1. reģistrā reģistrētajiem bērniem.
			2. Ja likumiskais pārstāvis vēlas mainīt izglītības iestādi, aizpilda iesniegumu (3. pielikums), norādot izglītības iestādi, uz kuru vēlas pārreģistrēt bērnu. Iesniegumu uz Dobeles pilsētā esošajām pirmsskolas izglītības iestādēm iesniedz Izglītības pārvaldē. Iesniegumu var nosūtīt arī elektroniski uz Izglītības pārvaldes elektroniskā pasta adresi: izglitiba@dobele.lv, parakstot ar drošu elektronisko parakstu. Iesniegumus uz pirmsskolas grupām izglītības iestādēs, kas neatrodas Dobeles pilsētā, iesniedz attiecīgajā izglītības iestādē.
			3. Darbinieks, kurš pieņem un reģistrē iesniegumu:

15.1. pārliecinās par norādīto personu datu patiesumu Iedzīvotāju reģistrā vai Valsts izglītības informācijas sistēmā;

15.2. reģistrē iesniegumu attiecīgajā reģistrā iesniegumu iesniegšanas secībā;

15.3. izsniedz likumiskajam pārstāvim reģistra karti ar kārtas numuru, kas sniedz iespēju sekot līdzi bērnu rindai, vai, ja iesniegums saņemts elektroniski, informē par to likumisko pārstāvi, izmantojot norādīto saziņas veidu (uz Dobeles pilsētā esošajām pirmsskolas izglītības iestādēm).

* + - 1. Izglītības pārvalde nodrošina, ka likumiskais pārstāvis var sekot līdzi Dobeles pilsētas pirmsskolas izglītības iestāžu bērnu rindai Izglītības pārvaldes tīmekļa vietnē [www.dobelesizglitiba.lv](http://www.dobelesizglitiba.lv).
			2. Ārpus rindas uzņemšana pirmsskolas grupās tiek nodrošināta:

17.1. bērniem, kuriem ar valsts vai izglītības pārvaldes pedagoģiski medicīniskās komisijas atzinumu ieteikta vai mainīta atbilstoša izglītības programma;

17.2. daudzbērnu ģimeņu bērniem (ģimene, kuras aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, kas deklarēti vienā dzīvesvietā Dobeles novadā Par daudzbērnu ģimenes bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību).

17.3. Latvijas Republikas normatīvajos aktos noteikto kategoriju darbinieku bērniem (profesionālā dienesta karavīru, robežsargu bērniem u.c.) un to apliecina darba vietas izsniegts dokuments;

17.4. bērniem, kuru likumiskais pārstāvis mācās izglītības iestāžu dienas nodaļās vai pilna laika studiju programmās, un to apliecina izglītības iestādes izsniegts dokuments;

17.5. attiecīgās izglītības iestādes darbinieka bērniem;

17.6. ārpusģimenes aprūpē esošiem bērniem.

* + - 1. Jaunas pirmsskolas grupas tiek komplektētas līdz jaunā mācību gada uzsākšanai laikā no 1. jūnija līdz 31.augustam.
			2. Ja likumiskā pārstāvja izvēlētajā izglītības iestādē nav brīvu vietu, izglītības pārvalde piedāvā likumiskajam pārstāvim brīvās vietas citās izglītības iestādēs vai izvēlētās izglītības iestādes cita vecuma grupā.
			3. Ja ir brīvas vietas, bērnu uzņemšana var notikt arī mācību gada laikā.

**III. Bērnu uzņemšana un aprūpe izglītības iestādē**

* + - 1. Par vietas piešķiršanu bērnam uzņemšanai Dobeles pilsētas pirmsskolas izglītības iestādē, Izglītības pārvalde 30 (trīsdesmit) dienas pirms iesniegumā norādītā uzņemšanas datuma rakstiski paziņo likumiskajam pārstāvim un izglītības iestādei par bērnam piešķirto vietu pirmsskolas izglītības iestādē, paziņojumu nosūtot uz iesniegumā norādīto adresi vai elektroniskā pasta adresi.
			2. Par vietas piešķiršanu bērnam uzņemšanai izglītības iestādē, kas neatrodas Dobeles pilsētā, izglītības iestādes vadītājs 30 (trīsdesmit) dienas pirms iesniegumā norādītā uzņemšanas datuma rakstiski paziņo likumiskajam pārstāvim par bērnam piešķirto vietu pirmsskolas izglītības iestādē, paziņojumu nosūtot uz iesniegumā norādīto adresi vai elektroniskā pasta adresi.
			3. Pēc saistošos noteikumu 21. un 22. punktā norādītā paziņojuma saņemšanas likumiskais pārstāvis ne vēlāk kā 10 (desmit) dienas pirms norādītā uzņemšanas datuma ierodas izglītības iestādē līguma noslēgšanai. Izglītības iestādē likumiskais pārstāvis iesniedz bērna medicīnisko karti (veidlapa Nr. 026/u).
			4. Ja likumiskais pārstāvis neierodas norādītājā termiņā izglītības iestādē vai nevienojas ar izglītības iestādes vadītāju par citu ierašanās datumu, vai neiesniedz nepieciešamos dokumentus un nenoslēdz līgumu, paziņojums par vietas piešķiršanu bērnam uzņemšanai izglītības iestādē zaudē spēku un piešķirtā vieta reģistrā tiek anulēta, par to rakstveidā paziņojot likumiskajam pārstāvim.
			5. Izglītības iestādes vadītājs ne retāk kā reizi mēnesī rakstiski informē Izglītības pārvaldi:

25.1. par uzņemtajiem bērniem;

25.2. par bērniem, kuru likumiskie pārstāvji paziņojumā noteiktajā termiņā nav ieradušies izglītības iestādē, nav iesnieguši nepieciešamos dokumentus un nav noslēguši līgumu;

25.3. par brīvajām vietām.

* + - 1. Ja bērnu nav bijis iespējams uzņemt izglītības iestādē iesniegumā norādītajā laikā vai norādītāja Dobeles pilsētas pirmsskolas izglītības iestādē, Izglītības pārvalde vienojoties ar likumisko pārstāvi, piedāvā vietu citā Dobeles pilsētas pirmsskolas izglītības iestādē vai citā novada izglītības iestādē ārpus pilsētas. Par brīvajām vietām un uzņemšanas laiku pirmsskolas grupā likumiskajam pārstāvim tiek paziņots telefoniski vai izmantojot citus iesniegumā norādītos saziņas veidus.
			2. Ja likumiskais pārstāvis, kurš saņēmis paziņojumu par 27. punktā norādīto brīvo vietu pirmsskolas grupā, 10 (desmit) dienu laikā nesniedz atbildi un neierodas izglītības iestādē, paziņojums zaudē spēku un piešķirtā vieta reģistrā tiek anulēta, par to paziņojot likumiskajam pārstāvim.
			3. Uzņemot bērnu izglītības iestādē, izglītības iestādes vadītājs ar likumisko pārstāvi slēdz līgumu par bērna izglītošanu un aprūpi izglītības iestādē. Līguma saturu par bērnam sniedzamajiem pakalpojumiem izglītības iestādēs apstiprina Izglītības pārvalde. Līguma paraugs pieejams Izglītības pārvaldes tīmekļa vietnē [www.dobelesizglitiba.lv](http://www.dobelesizglitiba.lv). Izglītības pārvalde saskaņo izmaiņas izglītības iestādes līgumā, ja apstiprinātā līguma saturs neatbilst konkrētās izglītības iestādes darbības specifikai.
			4. Izglītības iestādes vadītājs nekavējoties, bet ne vēlāk kā 10 darbdienu laikā, pēc bērna uzņemšanas izglītības iestādē ievada informāciju par bērna uzņemšanu Valsts izglītības informācijas sistēmā. Ja bērns tiek uzņemts pirms mācību gada sākuma - informāciju ievada līdz 1. septembrim.
			5. Ja bērns izbrauc uz ārzemēm uz laiku, kas nav ilgāks par vienu gadu, vieta izglītības iestādē tiek saglabāta, pamatojoties uz likumiskā pārstāvja iesniegumu.
			6. Ja likumiskais pārstāvis divus mēnešus nav veicis maksājumus par bērna ēdināšanas pakalpojumu izglītības iestādē, izglītības iestāde rakstveidā brīdina likumisko pārstāvi. Pēc likumisko pārstāvju lūguma, ja radušās īslaicīgas materiālās grūtības, izglītības iestāde var noslēgt vienošanos ar likumisko pārstāvi par parāda samaksu pa daļām.
			7. Ja parāds netiek nomaksāts noteiktajā termiņā, izglītības iestāde vēršas pašvaldībā jautājuma izlemšanai par parāda piedziņu.
			8. Ja bērns atrodas abu vecāku aizgādībā, par izveidojušos parādu atbildīgi ir abi vecāki, neskatoties uz to, ka līgums tiek slēgts ar vienu no likumiskajiem pārstāvjiem.
			9. Izglītības pārvaldei ir tiesības vasaras periodā pārtraukt izglītības iestādes darbu līdz vienam mēnesim. Pārtraukuma laikā bērniem tiek nodrošina vieta citā pirmsskolas izglītības iestādē vai izglītības iestāžu pirmsskolu grupās.

**IV. Bērnu atskaitīšana no pirmsskolas izglītības grupas**

* + - 1. Bērnu atskaita no izglītības iestādes pirmsskolas grupas:

35.1. pamatojoties uz likumiskā pārstāvja iesniegumu;

35.2. bērnam uzsākot pamatizglītības apguvi;

35.3. bērns apgūst pirmsskolas izglītības programmu citā izglītības iestādē.

* + - 1. Par bērna atskaitīšanu izglītības iestādes vadītājs izdod rīkojumu un triju darbdienu laikā veic izmaiņas Valsts izglītības informācijas sistēmā.
			2. Izglītības iestāde, kuru bērns apmeklējis pirms pamatizglītības ieguves uzsākšanas vecuma sasniegšanas, likumiskajam pārstāvim izsniedz izziņu par programmas apguvi un pirmsskolas izglītības satura apguves vērtējumu un izdod rīkojumu par bērna atskaitīšanu no izglītības iestādes.

**V. Lēmumu un faktiskās rīcības apstrīdēšana un pārsūdzēšana**

* + - 1. Izglītības iestādes vadītāja pieņemtos lēmumus un faktisko rīcību var apstrīdēt Dobeles novada domē.
			2. Dobeles novada domes lēmumu noteiktajā kārtībā var pārsūdzēt Administratīvajā rajona tiesā.

**VI. Noslēguma jautājums**

* + - 1. Ar šo saistošo noteikumu spēkā stāšanās dienu spēku zaudē 2015. gada 26. marta saistošie noteikumi Nr. 4 „Pirmsskolas vecuma bērnu reģistrācijas, uzņemšanas un atskaitīšanas kārtība Dobeles novada izglītības iestādēs, kas īsteno pirmsskolas izglītības programmas”.

Domes priekšsēdētājs A.Spridzāns

1. pielikums

Dobeles novada domes 2019. gada 25. jūlija

 saistošajiem noteikumiem Nr. 8

**Dobeles novada izglītības iestādes, kas īsteno pirmsskolas izglītības programmas**

|  |  |  |  |
| --- | --- | --- | --- |
| Nr.°p.k. | Izglītības iestādes nosaukums un adrese | Īstenojamās izglītības programma | Minimālais uzņemšanas vecums izglītības programmā |
|  | Dobeles pirmsskolas izglītības iestāde „Spodrītis”Zaļā iela 22, Dobele, Dobeles novads  | Vispārējās pirmsskolas izglītības programma (01011111)  | 1 gads un 6 mēneši (1 grupa - no 1 gads un 2 mēneši) |
|  | Dobeles pirmsskolas izglītības iestāde „Zvaniņš”Puķu iela 8, Dobele, Dobeles novads | Vispārējās pirmsskolas izglītības programma (01011111) | 1 gads un 6 mēneši  |
|  | Dobeles pirmsskolas izglītības iestāde „Jāņtārpiņš”Zaļā iela 29, Dobele, Dobeles novads | Vispārējās pirmsskolas izglītības programma (01011111) | 1 gads un 6 mēneši |
| Speciālās pirmsskolas izglītības programma izglītojamajiem ar fiziskās attīstības traucējumiem (01015311) | 1 gads un 6 mēneši |
|  | Dobeles speciālā pirmsskolas izglītības iestāde "Valodiņa"\*Upes iela 5, Dobele, Dobeles novads | Speciālās pirmsskolas izglītības programma izglītojamajiem ar valodas traucējumiem (01015511) | 1 gads un 6 mēneši |
| Speciālās pirmsskolas izglītības programma izglītojamajiem ar jauktiem attīstības traucējumiem (01015611) | 1 gads un 6 mēneši |
| Speciālās pirmsskolas izglītības programma izglītojamajiem ar garīgās attīstības traucējumiem (01015811) | 1 gads un 6 mēneši |
| Speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (01015911) | 1 gads un 6 mēneši |
|  | Pirmsskolas izglītības iestāde "Auriņš" Skolas iela 10a, Auru pagasts, Dobeles novads | Vispārējās pirmsskolas izglītības programma (01011111) | 1 gads un 3 mēneši |
|  | Dobeles novada pirmsskolas izglītības iestāde "Ābolītis""Krimūnu skola", Krimūnas, Krimūnu pagasts, Dobeles novads | Vispārējās pirmsskolas izglītības programma (01011111) | 1 gads un 6 mēneši |
|  | Annenieku pirmsskolas izglītības iestāde "Riekstiņš"Skolas 6A, Kaķenieki, Annenieku pagasts, Dobeles novads | Vispārējās pirmsskolas izglītības programma (01011111) | 1 gads un 6 mēneši |
|  | Jaunbērzes pirmsskolas izglītības iestāde “Minkuparks”Ceriņu iela 9, Jaunbērzes pagasts, Dobeles novads | Vispārējās pirmsskolas izglītības programma (01011111) | 1 gads un 6 mēneši |
|  | Bikstu pamatskolaAlejas, Bikstu pagasts, Dobeles novads | Vispārējās pirmsskolas izglītības programma (01011111) | 3 gadi |
|  | Gardenes pamatskolaPriežu iela 21, Gardene, Auru pagasts, Dobeles novads | Vispārējās pirmsskolas izglītības programma (01011111) | 1 gads un 6 mēneši |
|  | Lejasstrazdu sākumskola"Stariņi", Lejasstrazdi, Dobeles pagasts, Dobeles novads | Vispārējās pirmsskolas izglītības programma (01011111) | 1 gads un 6 mēneši |
|  | Penkules pamatskolaSkola, Penkule, Penkules pagasts, Dobeles novads | Vispārējās pirmsskolas izglītības programma (01011111) | 1 gads un 6 mēneši |
|  | Bērzupes speciālā pamatskola“Bērzupītes”, Annenieku pagasts, Dobeles novads | Speciālās pirmsskolas izglītības programma izglītojamajiem ar garīgās attīstības traucējumiem (01015811) | 3 gadi |
| Speciālās pirmsskolas izglītības programma izglītojamajiem ar jauktiem attīstības traucējumiem (01015611) |
| Speciālās pirmsskolas izglītības programma izglītojamajiem ar smagiem garīgās attīstības traucējumiem vai vairākiem smagiem attīstības traucējumiem (01015911) |

\* no 2020. gada 1. septembra - Dobeles pirmsskolas izglītības iestāde "Valodiņa"

2. pielikums

Dobeles novada domes 2019. gada 25. jūlija

saistošajiem noteikumiem Nr. 8

**Iesnieguma reģistra numurs** \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(bērna likumiskā pārstāvja* *vārds, uzvārds)*

deklarētā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IESNIEGUMS**

Lūdzu reģistrēt manu meitu/dēlu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds,uzvārds nominatīvā)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | - |  |  |  |  |  |

personas kods

dzimšanas dati \_\_\_\_.\_\_\_\_\_\_.\_\_\_\_\_\_\_\_.

*(dd.mm. gggg.)*

deklarētā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dobeles novada pašvaldības pirmsskolas izglītības iestādē \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestādes nosaukums)*

vispārējās pirmsskolas izglītības programmas apguvei (programmas kods 01011111)

no 20\_\_. gada „\_\_\_\_\_” \_\_\_\_\_\_\_\_\_\_\_\_\_\_\_\_\_\_\_\_

Manam bērnam pienākas vieta pirmsskolas grupā ārpus kārtas, jo:

[ ] bērnam ar valsts vai izglītības pārvaldes pedagoģiski medicīniskās komisijas atzinumu ieteikta vai mainīta atbilstoša izglītības programma;

[ ]  ģimene ir daudzbērnu ģimene (aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, kas deklarēti vienā dzīvesvietā Dobeles novadā);

[ ]  Latvijas Republikas normatīvajos aktos noteikto kategoriju darbinieku bērniem (piemēram, profesionālā dienesta karavīru bērniem, robežsargu bērniem) un to apliecina darba vietas izsniegts dokuments;

[ ] bērna likumiskais pārstāvis mācās izglītības iestāžu dienas nodaļās vai pilna laika studiju programmās, un to apliecina izglītības iestādes izsniegts dokuments;

[ ] attiecīgās izglītības iestādes darbinieka bērns;

[ ]  ārpusģimenes aprūpē esošs bērns.

**[ ]** piekrītu iesniegumā minēto personas datu apstrādei

[ ]  saziņai vēlos izmantot elektronisko pastu

Iesnieguma iesniegšanas datums 20\_\_\_. gada \_\_\_. \_\_\_\_\_\_\_\_\_\_\_\_\_\_\_

Iesnieguma iesniedzēja paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. pielikums

Dobeles novada domes 2019. gada 25. jūlija

saistošajiem noteikumiem Nr. 8

**Iesnieguma reģistra numurs** \_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(bērna likumiskā pārstāvja vārds, uzvārds)*

Deklarētā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

tālrunis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IESNIEGUMS**

Lūdzu pārreģistrēt manu meitu/dēlu\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds,uzvārds nominatīvā)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | - |  |  |  |  |  |

personas kods

dzimšanas dati \_\_\_\_.\_\_\_\_\_\_.\_\_\_\_\_\_\_\_.

*(dd.mm. gggg)*

deklarētā adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| no pirmsskolas izglītības iestādes |  |  |

*(izglītības iestādes nosaukums)*

uz pirmsskolas izglītības iestādi\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(izglītības iestādes nosaukums)*

vispārējā pirmsskolas izglītības programmas apguvei (programmas kods 01011111)

no 20\_\_.gada \_\_\_\_\_. \_\_\_\_\_\_\_\_\_\_\_\_\_\_\_\_\_\_\_\_

Manam bērnam pienākas vieta pirmsskolas grupā ārpus kārtas, jo:

[ ] bērnam ar valsts vai izglītības pārvaldes pedagoģiski medicīniskās komisijas atzinumu ieteikta vai mainīta atbilstoša izglītības programma;

[ ]  ģimene ir daudzbērnu ģimene (aprūpē ir vismaz trīs bērni, to skaitā audžuģimenē ievietoti un aizbildnībā esoši bērni, kas deklarēti vienā dzīvesvietā Dobeles novadā);

[ ]  Latvijas Republikas normatīvajos aktos noteikto kategoriju darbinieku bērniem (piemēram, profesionālā dienesta karavīru bērniem, robežsargu bērniem) un to apliecina darba vietas izsniegts dokuments;

[ ] bērna likumiskais pārstāvis mācās izglītības iestāžu dienas nodaļās vai pilna laika studiju programmās, un to apliecina izglītības iestādes izsniegts dokuments;

[ ] attiecīgās izglītības iestādes darbinieka bērns;

[ ]  ārpusģimenes aprūpē esošs bērns.

[ ]  piekrītu iesniegumā minēto personas datu apstrādei

[ ]  saziņai vēlos izmantot elektronisko pastu

Iesnieguma iesniegšanas datums 20\_\_\_. gada \_\_\_. \_\_\_\_\_\_\_\_\_\_\_\_\_\_\_

Iesnieguma iesniedzēja paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Saistošo noteikumu Nr. 8**

**“Pirmsskolas vecuma bērnu reģistrācijas, uzņemšanas un atskaitīšanas kārtība Dobeles novada izglītības iestādēs, kas īsteno pirmsskolas izglītības programmas“**

**paskaidrojuma raksts**

|  |  |
| --- | --- |
| **Sadaļas nosaukums**  | **Sadaļas paskaidrojums**  |
| 1. Projekta nepieciešamības pamatojums  | Saistošo noteikumu projekts izstrādāts saskaņā ar Vispārējās izglītības likuma 26. panta pirmajā daļā noteiktajām pirmsskolas izglītības iestāžu dibinātāja (pašvaldības) tiesībām noteikt kārtību uzņemšanai pirmsskolas izglītības iestādēs. Saistošo noteikumu projekts izstrādāts, lai uzlabotu, pilnveidotu un papildinātu 2015. gada 26. marta saistošos noteikumus Nr. 4 „Pirmsskolas vecuma bērnu reģistrācijas, uzņemšanas un atskaitīšanas kārtība Dobeles novada izglītības iestādēs, kas īsteno pirmsskolas izglītības programmas”. Saistošo noteikumu projekts sagatavots jaunā redakcijā, ņemot vērā, ka grozījumu normu apjoms pārsniedz pusi no spēkā esošo saistošo noteikumu normu apjoma. |
| 2. Īss projekta satura izklāsts  | Saistošo noteikumu projekts nosaka kārtību, kādā bērni tiek reģistrēti, uzņemti un atskaitīti no Dobeles novada pirmsskolas izglītības iestādēm un izglītības iestāžu pirmsskolas grupām.Spēkā esošajos Saistošajos noteikumos termins “vecāks” tiek aizstāts ar terminu “likumiskais pārstāvis”, kas juridiski ir plašāks jēdziens, jo var būt situācijas, ka bērna, kurš, piemēram, atrodas ārpus ģimenes aprūpes institūcijā, interesēs rīkojas šīs institūcijas vadītājs, vai arī situācijas, kad cita persona uz vecāku pilnvaras pamata veic bērna aprūpi.Ar jauno saistošo noteikumu projekta redakciju ir izslēgta nodaļa par pirmsskolu grupu atvēršanu, jo šī norma nav saistoša privātpersonām, bet gan ir iekšējs pašvaldības organizatorisks darbs.Jauno saistošo noteikumu projekts papildināts ar jaunu pielikumu (1. pielikums), kurā pārskatāmi uzskaitītas visas izglītības iestādes Dobeles novadā, kuras nodrošina pirmsskolas izglītības programmu apguvi, uzskaitītas katras izglītības iestādes īstenojamās programmas un bērnu vecums, no kāda tie var tikt uzņemti attiecīgajā izglītības iestādē. Šis papildinājums sniedz plašāku iespēju pārskatāmi iepazīties ar visām pirmsskolas izglītības iestādēm un izglītības iestādēm, kas īsteno pirmsskolas izglītības programmas, kā arī nodrošina izvairīšanos no izglītības iestāžu nolikumu grozīšanas, mainoties uzņemamo bērnu vecumiem.Saistošie noteikumi papildināti ar normu par personu datu apstrādi iedzīvotāju reģistrā un Valsts izglītības informācijas sistēmā, papildinot arī likumisko pārstāvju iesnieguma veidlapas (2. un 3. pielikums) ar norādi, ka likumiskie pārstāvji piekrīt personu datu apstrādei.Saistošie noteikumi papildināti ar normu, ka likumiskais pārstāvis iesniegumu var iesniegt arī elektroniski.Skaidri un pārskatāmāk ir nodalīta kārtība likumisko pārstāvju iesniegumu reģistrēšanai bērna uzņemšanai Dobeles pilsētas pirmsskolas izglītības iestādēs no kārtības iesniegumu reģistrēšanai uz izglītības iestādēm, kas neatrodas Dobeles pilsētā. Ar noteikumiem noteikti divi atsevišķi reģistri - viens uz Dobeles pilsētas pirmsskolas izglītības iestādēm, ko administrē Dobeles novada Izglītības pārvalde, un otrs uz izglītības iestādēm, kas atrodas ārpus Dobeles pilsētas, ko administrē katra izglītības iestāde pati. Dobeles pilsētā no četrām iepriekš esošajām reģistra sadaļām atstātas tikai trīs, iekļaujot Dobeles speciālās pirmsskolas izglītības iestādes “Valodiņa”, kurai iepriekš bija atsevišķs reģistrs, iesniegumu reģistrēšanu kopējā reģistrā.Izstrādāta jauna iesnieguma veidlapa izglītības iestādes maiņas gadījumā (3. pielikums) atbilstoši Dobeles pilsētas reģistra 2. reģistra sadaļai. Saistošie noteikumi papildināti ar normu, kas nosaka, ja likumiskā pārstāvja izvēlētajā izglītības iestādē nav brīvu vietu, izglītības pārvalde piedāvā likumiskajam pārstāvim brīvās vietas citās izglītības iestādēs vai izvēlētās izglītības iestādes cita vecuma grupā. Ja ir brīvas vietas, bērnu uzņemšana var notikt arī mācību gada laikā. Tādejādi nodrošinot iespēju visiem bērniem tikt uzņemtiem.No saistošajiem noteikumiem izslēgts nosacījums, ka izglītības iestādē jāiesniedz bērna dzimšanas apliecības kopija. Tā nav nepieciešama, jo minētie dati tiek iegūti no iedzīvotāju reģistra.No saistošajiem noteikumiem izslēgti pielikumi - līguma par bērna izglītošanu un aprūpi izglītības iestādē veidlapa un vienošanās par parāda nomaksu veidlapa, paredzot, kaLīguma saturu par bērnam sniedzamajiem pakalpojumiem izglītības iestādēs apstiprina Izglītības pārvalde. Līguma paraugs pieejams Izglītības pārvaldes tīmekļa vietnē [www.dobelesizglitiba.lv](http://www.dobelesizglitiba.lv). Izglītības pārvalde saskaņo izmaiņas izglītības iestādes līgumā, ja apstiprinātā līguma saturs neatbilst konkrētās izglītības iestādes darbības specifikai*.* Tādejādi nodrošinot izvairīšanos no saistošo noteikumu grozīšanas līguma nosacījumu izmaiņu rezultātā un dodot iespēju katrai izglītības iestādei pielāgot līguma paraugu savai darbības specifikai.Jaunais projekts precizē izglītības iestādes rīcību ēdināšanas pakalpojuma parāda gadījumā izglītības iestādē, nosakot, ja likumiskais pārstāvis 2 (divus) mēnešus nav veicis maksājumus par bērna ēdināšanas pakalpojumu izglītības iestādē, izglītības iestāde rakstveidā brīdina likumisko pārstāvi. Pēc likumisko pārstāvju lūguma, ja radušās īslaicīgas materiālās grūtības, izglītības iestāde var noslēgt vienošanos ar likumisko pārstāvi par parāda samaksu pa daļām. Iepriekš bija noteikts, ja likumiskais pārstāvis 2 (divus) mēnešus neveic maksājumus par bērna ēdināšanas pakalpojumu, izglītības iestāde noslēdz ar vecākiem vienošanos par parāda atmaksu. Tādejādi tiek noteikts, ka sākotnēji izglītības iestādes vadītājs brīdina likumisko pārstāvi par izveidojušos parādu, var viņu uzklausīt, un tikai situācijā, kad likumiskais pārstāvis apliecina, ka viņam radušās īslaicīgas materiālās grūtības, izglītības iestāde var noslēgt vienošanos ar likumisko pārstāvi par parāda samaksu, jo praksē pierādījies, ka vienkārša tehniska vienošanās slēgšana nav rezultējusies ar panākumiem - parāds turpina augt un likumiskais pārstāvis turpina nemaksāt. Tādejādi veidojas lieks administratīvais slogs izglītības iestādes vadītājam. Savukārt, ja likumiskais pārstāvis brīdinājumā noteiktajā termiņā vai vienošanās par parāda samaksu noteiktajā termiņā parādu nenomaksā, izglītības iestādes vadītājs vēršas pašvaldībā jautājuma izlemšanai par parāda piedziņu.Ņemot vērā, ka pašvaldībai nākas cīnieties ar negodprātīgiem nemaksātājiem, saistošie noteikumi papildināti ar jaunu normu, kas nosaka, ja bērns atrodas abu vecāku aizgādībā, par izveidojušos parādu atbildīgi ir abi vecāki, neskatoties uz to, ka līgums tiek slēgts ar vienu no likumiskajiem pārstāvjiem.Saskaņā ar Civillikuma normām, līdz pilngadības sasniegšanai bērns ir vecāku aizgādībā. Kopā dzīvojoši vecāki aizgādību īsteno kopīgi. Ja vecāki dzīvo šķirti, vecāku kopīga aizgādība turpinās. Aizgādība ir vecāku tiesības un pienākums rūpēties par bērnu un viņa mantu un pārstāvēt bērnu viņa personiskajās un mantiskajās attiecībās. Līdz ar to abi vecāki ir solidāri atbildīgi par izveidojušos parādu.Ņemot vērā pedagogu un pārējo darbinieku tiesības izmantot ikgadējo apmaksāto atvaļinājumu, kas rada grūtības nodrošināt grupās citus pedagogus un arī pārējos darbiniekus, saistošajos noteikumos iekļauta norma, ka nosaka, ka Izglītības pārvaldei ir tiesības vasaras periodā pārtraukt izglītības iestādes darbu līdz vienam mēnesim. Pārtraukuma laikā bērniem tiek nodrošināta vieta citā pirmsskolas izglītības iestādē vai izglītības iestāžu pirmsskolu grupās. |
| 3.Informācija par plānoto projekta ietekmi uz pašvaldības budžetu  | Nav tiešas ietekmes uz pašvaldības budžetu  |
| 4.Informācija par plānoto projekta ietekmi uz uzņēmējdarbības vidi pašvaldības teritorijā  | Nav tiešas ietekmes uz uzņēmējdarbības vidi pašvaldības teritorijā |
| 5.Informācija par administratīvajām procedūrām  | Saistošo noteikumu izpildi nodrošinās Dobeles novada pašvaldība (parādu piedziņa) un Dobeles novada Izglītības pārvalde  |
| 6. Informācija par konsultācijām ar privātpersonām  | Nav notikušas  |

Domes priekšsēdētājs A.Spridzāns